สวัสดีค่ะ ปกติเป็นคนที่มีปัญหาเรื่องการปวดท้องเป็นประจำอยู่แล้วค่ะ แต่ไม่ค่อยได้เข้ารับการรักษาสักเท่าไหร่ค่ะ ประมาณ2-3วันที่ผ่านมามีอาการปวดท้องอยู่บ่อยๆซึ่งจะปวดมากหลังทานข้าวเสร็จ แล้วมีอาการอ่อนเพลียร่วมด้วยค่ะ อยากจะทราบว่าเสี่ยงเป็นโรคอะไรไหมคะ หรือควรไปพบที่รพ.ดีคะ ขอบสำหรับคำตอบล่วงหน้านะคะ
สวัสดีค่ะ อาการปวดท้องเป็นประจำหลังกินข้าวนั้น อาจจะเกิดจาก ภาวะกระเพาะอาหารอักเสบได้มากที่สุด หากเป็นมานานๆเรื้อรังอาจมีแผลในกระเพาะอาหารหรือลำไส้เล็กส่วนต้นด้วยได้ หรืออาจเป็นภาวะลำไส้อักเสบ ท้องอืดหลังการรับประทานอาหารมื้อใหญ่ๆ เป็นต้นโดยถ้าเป็นภาวะกระเพาะอาหารอักเสบหรือมีแผลในกระเพาะนั้น อาจลองปรับพฤติกรรมดูเองเบื้องต้นได้ก่อน ควรกินอาหารให้ตรงเวลา 3 มื้อ กินยาแก้คลื่นไส้อาเจียนได้ก่อนเบื้องต้น รับประทานอาหารอ่อนๆสุกสะอาด ไม่กินมื้อใหญ่เกินไปในคราวเดียวและสังเกตอาการค่ะ ถ้ายังมีอาการเป็นมากอยู่ตลอด หลังปรับพฤติกรรมแล้วไม่ดีขึ้นเลย มีคลื่นไส้มาก อาเจียน ถ่ายเหลว ปวดท้องเยอะขึ้นเรื่อยๆ ควรไปพบแพทย์เพื่อตรวจเพิ่มเติมต่อไป